CELEX: 22021D1330
Language: ro
Date: 2021-06-29 00:00:00
Title: Decizia nr. 1/2021 a Comitetului ambasadorilor ACP-UE din 29 iunie 2021 de modificare a Deciziei nr. 3/2016 a Comitetului ambasadorilor ACP-UE privind Centrul pentru Dezvoltarea Întreprinderii [2021/1330]

12.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 290/1
               
            
         DECIZIA nr. 1/2021 A COMITETULUI AMBASADORILOR ACP-UE
         din 29 iunie 2021
         de modificare a Deciziei nr. 3/2016 a Comitetului ambasadorilor ACP-UE privind Centrul pentru Dezvoltarea Întreprinderii [2021/1330]
         COMITETUL AMBASADORILOR ACP-UE,
         având în vedere Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1),
         întrucât:
         
                     (1)
                  
                  
                     În conformitate cu articolul 15 alineatul (4) din Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (2) (denumit în continuare „Acordul de parteneriat ACP-UE”), Consiliul de miniștri ACP-UE poate delega competențe Comitetului ambasadorilor ACP-UE.
                  
               
                     (2)
                  
                  
                     În cadrul celei de a 39-a sesiuni a Consiliului de miniștri ACP-UE, care a avut loc la Nairobi în perioada 19-20 iunie 2014, s-a convenit, printr-o declarație comună, să se continue procesul de închidere ordonată a Centrului pentru Dezvoltarea Întreprinderii (CDI). În acest scop, Consiliul de miniștri ACP-UE a decis să delege competențe Comitetului ambasadorilor ACP-UE pentru a continua acest proces în vederea adoptării deciziilor necesare.
                  
               
                     (3)
                  
                  
                     La 12 iulie 2016, Comitetul ambasadorilor ACP-UE a adoptat Decizia nr. 3/2016 (3), care modifică anexa III la Acordul de parteneriat ACP-UE introducând modificările necesare, stabilind noul cadru juridic al CDI începând cu 1 ianuarie 2017 și menținând personalitatea juridică a CDI, exclusiv în scopul lichidării sale, începând cu data menționată.
                  
               
                     (4)
                  
                  
                     În temeiul articolului 2 alineatul (1) din Decizia nr. 3/2016, un curator asigură executarea fazei pasive, pe parcursul căreia CDI își continuă existența doar în scopul lichidării sale, începând cu 1 ianuarie 2017, pentru o perioadă de patru ani sau până când CDI își va fi achitat toate datoriile și își va fi lichidat toate activele, în funcție de care dintre aceste momente survine mai întâi.
                  
               
                     (5)
                  
                  
                     Până la 31 decembrie 2020, CDI nu și-a achitat toate datoriile și nu și-a lichidat toate activele. Prin urmare, este necesară modificarea Deciziei nr. 3/2016 pentru a se asigura executarea corespunzătoare a fazei pasive sub conducerea curatorului și încheierea fazei respective. În scopul de a se asigura continuitatea fazei pasive, modificarea Deciziei nr. 3/2016 ar trebui să se aplice de la 1 ianuarie 2021,
                  
               ADOPTĂ PREZENTA DECIZIE:
         
            Articolul 1
            Articolul 2 alineatul (1) din Decizia nr. 3/2016 se înlocuiește cu următorul text:
            
               
                  „(1)   Comisia Europeană contractează un curator pentru a asigura executarea fazei pasive începând cu 1 ianuarie 2017 până când CDI își va fi achitat toate datoriile și își va fi lichidat toate activele.”
               
            
         
         
            Articolul 2
            Articolul 1 se aplică de la 1 ianuarie 2021.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 29 iunie 2021.
            
               
                  Pentru Consiliul de miniștri ACP-UE
               
               
                  De către Comitetul ambasadorilor ACP-UE
               
               
                  Președintele
               
               Moses Kouni MOSE
            
         
         
            (1)  JO L 317, 15.12.2000, p. 3.
         
            (2)  Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 317, 15.12.2000, p. 3).
         
            (3)  Decizia nr. 3/2016 a Comitetului ambasadorilor ACP-UE din 12 iulie 2016 privind revizuirea anexei III la Acordul de parteneriat ACP-UE [2016/1163] (JO L 192, 16.7.2016, p. 77).